બોલિવૂડની સૌથી સક્સેસફુલ કોમેડી ફિલ્મ્સમાં પ્રિયદર્શનની ‘હેરા ફેરી'નો સમાવેશ થયાને 18 વર્ષ બાદ પ્રોડ્યૂસર ફિરોઝ નડિયાદવાલા એના ત્રીજા ભાગ સાથે આ ફ્રેન્ચાઇઝી જાળવી રાખવા તૈયાર છે. ‘હેરા ફેરી 3'ને ઇન્દ્ર કુમાર (‘મસ્તી' અને ‘ધમાલ' ફેમ) દ્વારા ડિરેક્ટ કરવામાં આવશે અને એમાં ઓરિજનલ ત્રિપુટી અક્ષય કુમાર, સુનીલ શેટ્ટી અને પરેશ રાવલ અનુક્રમે રાજુ, શ્યામ અને બાબુરાવ ગણપતરાવ આપ્ટે તરીકે જોવા મળશે.